CELEX: 32018D1086
Language: ro
Date: 2018-07-30 00:00:00
Title: Decizia de punere în aplicare (PESC) 2018/1086 a Consiliului din 30 iulie 2018 privind punerea în aplicare a Deciziei (PESC) 2015/1333 privind măsuri restrictive având în vedere situația din Libia

31.7.2018   
               
               
                  RO
               
               
                  Jurnalul Oficial al Uniunii Europene
               
               
                  L 194/150
               
            
         DECIZIA DE PUNERE ÎN APLICARE (PESC) 2018/1086 A CONSILIULUI
         din 30 iulie 2018
         privind punerea în aplicare a Deciziei (PESC) 2015/1333 privind măsuri restrictive având în vedere situația din Libia
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 31 alineatul (2),
         având în vedere Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (1), în special articolul 12 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 31 iulie 2015, Consiliul a adoptat Decizia (PESC) 2015/1333.
                  
               
                     (2)
                  
                  
                     În conformitate cu articolul 17 alineatul (2) din Decizia (PESC) 2015/1333, Consiliul a reexaminat lista persoanelor și entităților desemnate care figurează în anexa II și în anexa IV la decizia respectivă.
                  
               
                     (3)
                  
                  
                     Consiliul a concluzionat că o persoană nu ar mai trebui menținută pe lista persoanelor și entităților prevăzută în anexele II și IV la Decizia (PESC) 2015/1333.
                  
               
                     (4)
                  
                  
                     Decizia (PESC) 2015/1333 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa II și anexa IV la Decizia (PESC) 2015/1333 se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 30 iulie 2018.
            
               
                  Pentru Consiliu
               
               
                  Președintele
               
               G. BLÜMEL
            
         
         
            (1)  JO L 206, 1.8.2015, p. 34.
      
      
         
            ANEXĂ
            
               1.   
               
                  În Decizia (PESC) 2015/1333, anexa II [„Lista persoanelor și entităților menționate la articolul 8 alineatul (2)”], partea A (Persoane) rubrica nr. 3 (referitoare la ASHKAL, Omar) se elimină și rubricile rămase se renumerotează în mod corespunzător.
               
            
            
               2.   
               
                  În Decizia (PESC) 2015/1333, anexa IV [„Lista persoanelor și entităților menționate la articolul 9 alineatul (2)”], partea A (Persoane) rubrica nr. 3 (referitoare la ASHKAL, Omar) se elimină și rubricile rămase se renumerotează în mod corespunzător.